cyanic-selkie/wikianc huggingface dataset:
ตวนกู ซีตี อาอีชะฮ์
เปอร์ไมซูรี ซีตี อาอีชะฮ์ (Permaisuri Siti Aishah, ڤرماءيسوري سيتي عايشه; พระนามเดิม ซีตี อาอีชะฮ์ บินตี อับดุรเราะฮ์มัน (Siti Aishah binti Abdul Rahman); ประสูติในวันที่ 18 พฤศจิกายน ค.ศ. 1971) ทรงเป็นพระชายาของสมเด็จพระราชาธิบดีซาลาฮุดดีน อับดุล อาซิซ ยังดีเปอร์ตวนอากงองค์ที่ 11 แห่งประเทศมาเลเซีย พระองค์เป็นราจาเปอร์ไมซูรีอากงแห่งประเทศมาเลเซียที่สาวที่สุด โดยครองตำแหน่งตอนพระชนมายุ 28 พรรษาในวันที่ 26 เมษายน ค.ศ. 1999 ในสมัยนั้น พระองค์มีพระนามว่า ตวนกู ซีตี อาอีชะฮ์
คู่มือกลยุทธ์
คู่มือกลยุทธ์ เป็นหนังสือแนะนำที่มีเนื้อหาเป็นi คำบอกใบ้หรือวิธีแก้ปริศนาในวิดีโอเกม ความแตกต่างระหว่างคู่มือกลยุทธ์และบทสรุปเกมนั้นไม่ชัดเจน โดยคู่มือกลยุทธ์จะเขียนเกี่ยวกับบทสรุปเกม คู่มือกลยุทธ์มักตีพิมพ์ในรูปแบบหนังสือ และบทความภายในนิตยสารวิดีโอเกม ในกรณีเกมยอดนิยมเป็นพิเศษ คู่มืออาจขายในช่องทางกระแสหลัก เช่น ร้านหนังสือ หรือแผงหนังสือพิมพ์ ผู้จัดพิมพ์บางแห่งขายในรูปแบบหนังสืออิเล็กทรอนิกส์บนเว็บไซต์ของตนด้วย
ตวนกู ซีตี อาอีชะฮ์
ดูเพิ่ม
1971
ไทสัน คิด และซีซาโร
ไทสัน คิดและซีซาโร (Tyson Kidd and Cesaro) เป็นทีมนักมวยปล้ำของWWE ได้แชมป์แท็กทีม WWEร่วมกัน 1 สมัย
รถไฟหรูหรา
รถไฟหรูหรา คือ รูปแบบการเดินทางด้วยรถไฟอันสะดวกสบาย มีความเชื่อมโยงเข้ากับประวัติศาสตร์และประเพณี หลายภูมิภาคจัดขบวนรถไฟนี้เพื่อส่งเสริมการท่องเที่ยวในจุดหมายปลายทาง ด้วยเหตุนี้การเดินทางด้วยรถไฟหรูหราจึงเป็นที่นิยมเสียยิ่งกว่าการเดินทางบนอากาศ เพราะสามารถรับชมทัศนียภาพ ภูมิประเทศ สังคม เศรษฐกิจ และสีสันมากมายตลอดการเดินทาง อีกทั้งในขบวนรถยังมีพื้นที่กว้างขวางซึ่งได้รับการตกแต่งอย่างสวยงาม มีบริการร้านอาหาร บาร์ ที่นั่ง ที่นอน และครบครันด้วยห้องน้ำที่สะดวกสบาย
ประวัติ
ในอดีตการเดินทางไกลด้วยรถไฟ ถือเป็นการเดินทางไม่สะดวกและสร้างความอึดอัดแห่งผู้โดยสารพอสมควร ในขณะนั้นรถไฟยังไม่มีการให้บริการตู้นอนหรือตู้เสบียงคอยอำนวยความสะดวกแก่ผู้โดยสารแต่อย่างใด กระทั่งจอร์จ พูลแมน ได้เปิดตัว ไพโอเนียร์ (Pioneer) ตู้นอนหรูหราครั้งแรก เมื่อ ค.ศ. 1865 และสองปีถัดมาได้เปิดตัว รถไฟโรงแรม โดย ไพโอเนียร์ ถือเป็นตู้รถไฟตู้แรกที่มีพื้นที่รับประทานอาหารและพื้นที่สำหรับนอน ภายหลังจอร์จ พูลแมนได้ตั้งบริษัทพูลแมนคาร์ (Pullman Car Company) ขึ้น ใน ค.ศ. 1880
ฟิต ฟินเลย์
เดวิด ฟินเลย์ จูเนียร์ (David Finlay Jr.; 31 มกราคม ค.ศ. 1958) เป็นครูฝึกมวยปล้ำอาชีพ, โปรดิวเซอร์และอดีตนักมวยปล้ำอาชีพชาวไอร์แลนด์เหนือที่เซ็นสัญญาทำงานกับWWEในนาม ฟินเลย์ (Finlay)
ราชนาวีที่รัก
ราชนาวีที่รัก เป็นละครในชุด ภารกิจรัก แนวแอ็คชั่น โรแมนติก ดราม่า สอดแทรกแนวคิด ความรัก มิตรภาพ และ การเสียสละเพื่อประเทศชาติ ของทางช่อง 7 เอชดี ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน
เรื่องย่อ
แพรวพยายามนัดสัมภาษณ์ต้นกล้าเรื่องปัญหาประมงผิดกฎหมาย แต่ต้นกล้าติดภารกิจด่วน จึงส่งเรือโทศุภโชค (วศิน อัศวนฤนาท) และมะเดี่ยว (ณัฐพล ไรยวงศ์) มารับรองแทน จนต้นกล้ากลับมาพร้อมกับหมอภีร์ (บารมิตา สาครจันทร์) แพรวเห็นมากับผู้หญิงจึงยิ่งรู้สึกติดลบกับต้นกล้ามากขึ้น แต่ความจริงแล้ว ต้นกล้าติดต่อหมอภีร์และทีมแพทย์ให้มาช่วยเหลือในภารกิจ พบการค้ามนุษย์ที่ลักลอบมาในถังน้ำแข็ง อัดกันจนมีคนเสียชีวิต แพรวเห็นต้นกล้าแซวหมอภีร์ตลอดเวลา คิดว่าหมอภีร์เป็นคนรักของต้นกล้า แพรวได้แต่ห่อเหี่ยว แต่อยู่ๆ ฐาปนิสร (กัญญา รัตนเพชร์) สาวอารมณ์ร้ายที่มาติดพันต้นกล้า ได้เข้ามาอาละวาดและทำร้ายหมอภีร์เพราะความหึงหวง ขู่จะฟ้องเฮียทับ (ขจรศักดิ์ รัตนนิสสัย) พ่อของฐา ผู้มีอิทธิพลใหญ่ประจำจังหวัด ต้นกล้าจำต้องยอมเฮียทับเพราะกำลังตามสืบหาหลักฐานเอาผิดเฮียทับอยู่ลับๆ แต่เฮียทับก็พยายามยื่นข้อเสนอให้ต้นกล้าสารพัด รวมทั้งให้หมั้นกับฐาปนิสรด้วย แต่ต้นกล้าปฏิเสธข้อเสนอทุกอย่าง เฮียทับจึงไม่พอใจและมองว่าต้นกล้าอวดดีและคิดใช้วิธีที่รุนแรงขึ้น
ต้นกล้าได้รับเบาะแสเรื่องการค้ามนุษย์ในรีสอร์ทบนเกาะกลางทะเล จึงจำเป็นต้องปฏิบัติการเร่งด่วน โดยร่วมกับชุดสายสืบของ ร.ต.อ.คณินทร์ (ศรัณย์ ศิริลักษณ์) แห่งหน่วย ป.ส. แต่ขบวนการนี้ใหญ่กว่าที่คิด จึงต้องระดมกำลังทั้ง 4 เหล่าเพิ่มอย่างเร่งด่วน โดยร้อยเอกภูริช (ศุกลวัฒน์ คณารศ) แห่งหน่วยรบพิเศษ สังกัดกองทัพบก และเรือเอกอากาศกรัณย์ (มิกค์ ทองระย้า) นักบินฝีมือดีจากกองทัพอากาศมาร่วม และช่วยปฏิบัติการผ่านไปด้วยความเรียบร้อย
แพรวถูกเฮียทับจับตัวไปกลางทะเล ต้นกล้าจึงติดต่อให้คณินทร์และกรัณย์มาช่วยแพรว เฮียทับถูกยิงที่หน้าอกแล้วตกทะเลหายสาบสูญไป แพรวลอยคออยู่กลางทะเลเพราะถูกเฮียทับถีบลงไป ต้นกล้าจึงช่วยเหลือแพรวขึ้นมาได้ หลังจากเหตุการณ์ผ่านไป แพรวรู้สึกดีกับต้นกล้ามากขึ้นหลังจากที่ติดลบ ต้นกล้าสารภาพรักกับแพรว แต่วันเพ็ญกีดกันและจะให้แพรวแต่งงานกับเอกรินทร์ (พิชยดนย์ พึ่งพันธ์) ว่าที่คู่หมั้นที่วันเพ็ญเลือกให้ จุกก็ทัดทานลูกชายเพราะช่องว่างระหว่างฐานะ ต้นกล้าก็ยังต้องปฏิบัติภารกิจที่เหลืออีกใน 6 เดือนให้เสร็จสิ้น โดยที่แพรวไม่รู้ว่าต้นกล้าจะได้กลับมาพร้อมธงชาติไทยที่คลุมร่างของเขาหรือไม่ และความรักของทั้งคู่จะลงเอยอย่างไร
สตาร์ดัสต์อายส์
"สตาร์ดัสต์อายส์" (Stardust Eyes) เป็นเพลงประกอบภาพยนตร์การ์ตูนญี่ปุ่นเรื่อง ซามูไรทรูปเปอร์ ออกอากาศทางสถานีโทรทัศน์นาโกย่า โดยบรรจุร่วมกับเพลงประกอบภาพยนตร์อื่นๆ ในอัลบั้ม Kimi O Nemurasenai อัลบั้มเพลงประกอบภาพยนตร์การ์ตูนดังกล่าว เป็นผลงานการขับร้องของคาโต มิจิอากินักร้องชาวญี่ปุ่น ออกจำหน่ายเมื่อวันที่ 21 ธันวาคม พ.ศ. 2531 โดย บริษัทคิง เร็คคอร์ด ลิมิตเต็ด ปรุงโตเกียว ประเทศญี่ปุ่น
"สตาร์ดัสต์อายส์" มีความหมายว่า "แสงสว่างสดใสในดวงตา" เป็นเพลงเปิดภาพยนตร์การ์ตูน ซามูไรทรูปเปอร์ ในภาคโทรทัศน์ตอนที่ 1 - 19 ลิขสิทธิ์เพลงโดย สถานีโทรทัศน์อาซาฮี เป็นผลงานการประพันธ์ของอุรานิชิ มาริโกะ และเรียบเรียงดนตรีโดยชิเกะมุระ ยาสุฮิโกะ ซึ่งได้รับความนิยมเทียบเคียงกับเพลง "ซามูไรฮาร์ต" เพลงประกอบภาพยนตร์การ์ตูนเรื่องดังกล่าวเช่นกัน
Otionellidae
Otionellidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
Rhabdozoum
Rhabdozoum เป็นสกุลของไบรโอซัวที่อยู่ในวงศ์ Rhabdozoidae.
สปีชีส์ของสกุลนี้มีอยู่ใน ออสเตรเลีย และ นิวซีแลนด์
สปีชีส์ในสกุล ได้แก่:
ลูกา ยอวิช
แหล่งข้อมูลอื่น
1997
สลอด
สลอด อยู่ในวงศ์ Euphorbiaceae เป็นไม้พุ่ม ใบเดี่ยว ใบมีสีน้ำตาลปน ยอดอ่อนสีน้ำตาล ดอกช่อสีเขียวขาว ผลกลมทุย มีสามพู และมี 3 เมล็ด ผลสลอดมีเปลือกแข็ง เปราะ ผิวด้านในสีดำเรียบยางเมื่อถูกผิวหนังทำให้เป็นตุ่มพุพอง เมล็ดเมื่อรับประทานทำให้ท้องร่วงอย่างรุนแรง มีน้ำมันระเหยยากอยู่ร้อยละ 50 มีพิษร้อยละ 1 - 3 มีโปรตีนที่เป็นพิษชื่อโครทิน น้ำมันที่ได้จากการบีบหรือสกัดเมล็ดสลอดเรียกน้ำมันสลอด เป็นของเหลวหนืดสีเหลืองจาง เรืองแสงได้เล็กน้อย เคยใช้เป็นยาถ่ายอย่างแรง
เจ้าหญิงซีไนตาฟารา ฟากาฟานูอา
เจ้าหญิงซีไนตาฟารา ฟากาฟานูอา (Sinaitakala Fakafanua) หรือ เจ้าหญิงซีไนตาฟารา ฟากาฟานูอา มกุฎราชกุมารีแห่งตองงา พระวรชายาใน เจ้าชายตูโปอูโตอา อูลูกาลาลา พระราชโอรสใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทั้ง 2 พระองค์ทรงมีพระราชโอรสและธิดาร่วมกัน 2 พระองค์คือ เจ้าชายเตาฟาอาเฮา มานูมาตาองโก กับ เจ้าหญิงมาโลฮา โตกูอาโฮ
รายชื่อโรงไฟฟ้าในประเทศไทย
รายชื่อในหน้านี้ทั้งหมดเป็นรายชื่อโรงไฟฟ้าในไทย
Pasytheidae
Pasytheidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
ศาล
ศาล เป็นองค์กรสาธารณะที่มีหน้าที่ในการวินิจฉัยข้อพิพาทเกี่ยวกับพลเมือง แรงงาน กิจการ และอาชญากรรมภายใต้กฎหมาย ในกฎหมายทั่วไปและกฎหมายพลเมือง ศาลนับว่าเป็นทางออกของข้อพิพาทต่าง ๆ เป็นที่ทราบกันอยู่แล้วว่า ทุก ๆ คนมีสิทธิ์ที่จะนำข้อกล่าวหามาใช้ในศาลได้ ในขณะเดียวกัน ผู้ถูกกล่าวหาก็มีสิทธิ์ที่จะแก้ต่างในศาลได้เช่นกัน
ศาลจะสามารถบังคับใช้อำนาจได้ผ่านการพิจารณาโดยอำนาจตุลาการ ซึ่งตามหลักแล้วตุลาการจะไม่สร้างกฎหมายขึ้นมาเองตามหลักการแยกใช้อำนาจ แต่จะใช้การตีความจากกฎหมายให้สอดคล้องกับข้อเท็จจริงในแต่ละคดี
เขตอำนาจศาล
เขตอำนาจศาล หมายถึง พื้นที่และประเภทคดีที่ศาลนั้นมีอำนาจในการพิจารณาพิพากษาคดีตามกฎหมายที่บัญญัติ ซึ่งอาจแบ่งเขตอำนาจของแต่ละศาลได้ตามลักษณะทางภูมิศาสตร์ ปริมาณคดีในท้องที่ และอำนวยความสะดวกผู้มาติดต่อราชการ
ระบบของศาล
ในแต่ละประเทศแบ่งระบบของศาลออกเป็น 2 รูปแบบ ได้แก่
ศาลในประเทศไทย
การตั้งศาลขึ้นใหม่เพื่อพิจารณาพิพากษาคดีใดคดีหนึ่งหรือคดีที่มีข้อหาฐานใดฐานหนึ่งโดยเฉพาะแทนศาลที่มีอยู่ตามกฎหมายสำหรับพิจารณาพิพากษาคดีนั้น จะกระทำมิได้
ตามรัฐธรรมนูญแห่งราชอาณาจักรไทย (พุทธศักราช 2560) ศาลมี 4 ประเภท คือ
สถาบันเทคโนโลยียานยนต์มหาชัย
สถาบันเทคโนโลยียานยนต์มหาชัย (Mahachai Institute of Automotive Technology) เป็นสถาบันอุดมศึกษาเอกชนในประเทศไทย ดำเนินการโดยบริษัท พี.เอ็ม.ที.เอ็นเตอร์ไพรส์ จำกัด ก่อตั้งขึ้นโดยได้รับอนุญาตจากกระทรวงศึกษาธิการ เมื่อวันที่ 31 กรกฎาคม พ.ศ. 2555 เป็นสถาบันอุดมศึกษาที่เน้นการเรียนการสอนด้านยานยนต์
ประวัติ
สถาบันเทคโนโลยียานยนต์มหาชัย เป็นสถาบันอุดมศึกษาในเครือฐานปัญญา เอ็ดดูเคชั่น กรุ๊ป โดยได้รับอนุญาตจากกระทรวงศึกษาธิการให้จัดการศึกษาในระดับปริญญา เมื่อวันที่ 31 กรกฎาคม พ.ศ. 2555 ตั้งอยู่บนพื้นที่ 11 ไร่ บริเวณหมู่ที่ 4 ถนนพระราม 2 ตำบลบางน้ำจืด อำเภอเมืองสมุทรสาคร จังหวัดสมุทรสาคร
ปัจจุบันมี ดร.ภักดี ฐานปัญญา เป็นอธิการบดี
แผ่นแปซิฟิก
แผ่นแปซิฟิก (Pacific Plate) เป็นแผ่นธรณีภาคแปรสัณฐานภาคพื้นสมุทรที่อยู่ใต้มหาสมุทรแปซิฟิก มีพื้นที่ประมาณ 103 ล้านตารางกิโลเมตรจึงถือว่าเป็นแผ่นเปลือกโลกที่ใหญ่ที่สุด
แผ่นเปลือกโลกนี้ปรากฏครั้งแรกเมื่อ 190 ล้านปีก่อนในบริเวณสามแยกแผ่นเปลือกโลก (triple junction) ระหว่างแผ่นแฟเรลลอน แผ่นฟีนิกซ์ และแผ่นอิซานางิ ซึ่งต่อมาได้ขยายใหญ่ขึ้นจนกลายเป็นแผ่นที่อยู่ใต้แอ่งมหาสมุทรแปซิฟิก โดยการขยายใหญ่ขึ้นนี้ทำให้แผ่นแฟเรลลอนลดลงจนเหลือเป็นเพียงเศษเล็กเศษน้อยตามชายฝั่งด้านตะวันตกของอเมริกาเหนือ ส่วนแผ่นฟีนิกซ์นั้นเหลือเป็นเศษเล็กเศษน้อยใกล้กับช่องแคบเดรก และทำลายแผ่นอิซานางิด้วยการดันให้มันมุดตัวลงใต้ทวีปเอเชีย
แผ่นแปซิฟิกมีจุดร้อนภายในที่ทำให้เกิดหมู่เกาะฮาวาย
ขอบเขต
ขอบด้านตะวันออกค่อนเหนือของแผ่นเป็นแนวแผ่นเปลือกโลกแยกตัวกับแผ่นเอ็กซ์พลอเรอร์ แผ่นฮวนเดฟูกา และแผ่นกอร์ดาซึ่งก่อตัวขึ้นเป็นเทือกเขากลางสมุทรเอ็กซ์พลอเรอร์ เทือกเขากลางสมุทรฮวนเดฟูกา และเทือกเขากลางสมุทรกอร์ดา ตามลำดับ ส่วนกลางของขอบด้านตะวันออกเป็นแนวแผ่นเปลือกโลกเคลื่อนผ่านกับแผ่นอเมริกาเหนือตามแนวของรอยเลื่อนแซนแอนเดรอัสและขอบเขตของแผ่นโกโกส ขอบด้านตะวันออกค่อนใต้เป็นแนวแผ่นเปลือกโลกแยกตัวกับแผ่นนัซกาซึ่งก่อตัวขึ้นเป็นเทือกเขากลางสมุทรแปซิฟิกตะวันออก
ขอบด้านใต้เป็นแนวแผ่นเปลือกโลกแยกตัวกับแผ่นแอนตาร์กติกโดยก่อตัวขึ้นเป็นเทือกเขากลางสมุทรแปซิฟิก–แอนตาร์กติก
ขอบด้านตะวันตกติดกับแผ่นโอค็อตสค์ตรงร่องลึกก้นสมุทรคูริล–คัมชัตคาและร่องลึกก้นสมุทรญี่ปุ่น และยังเป็นแนวแผ่นเปลือกโลกเข้าหากันโดยแผ่นแปซิฟิกได้มุดตัวลงใต้แผ่นทะเลฟิลิปปินโดยทำให้เกิดเป็นร่องลึกก้นสมุทรมาเรียนา เป็นแนวแผ่นเปลือกโลกเคลื่อนผ่านกับแผ่นแคโรไลน์ และเป็นแนวแผ่นเปลือกโลกปะทะ (collision boundary) กับแผ่นบิสมาร์กเหนือ
ขอบด้านเหนือของแผ่นเป็นแนวแผ่นเปลือกโลกเข้าหากันโดยมีการมุดตัวลงใต้แผ่นอเมริกาเหนือทำให้เกิดเป็นร่องลึกก้นสมุทรอะลูเชียนและสอดคล้องกับหมู่เกาะอะลูเชียน
ธรณีวิทยาบรรพกาลของแผ่นแปซิฟิก
แผ่นแปซิฟิกเกือบทั้งหมดเป็นเปลือกโลกภาคพื้นสมุทร แต่ประกอบด้วยเปลือกโลกภาคพื้นทวีปเป็นบางส่วนในประเทศนิวซีแลนด์ รัฐบาฮากาลิฟอร์เนีย และแนวชายฝั่งของรัฐแคลิฟอร์เนีย
แผ่นแปซิฟิกมีความแตกต่างในการแสดงส่วนเชิงพื้นที่ที่ใหญ่ที่สุดของก้นสมุทรที่เก่าแก่ที่สุด ซึ่งอยู่ในบริเวณร่องลึกก้นสมุทรในเอเชียตะวันออก แผนที่ธรณีวิทยาของก้นสมุทรในมหาสมุทรแปซิฟิกไม่เพียงแสดงลำดับทางธรณีวิทยา และบริเวณที่เกี่ยวข้องกับวงแหวนไฟตามขอบมหาสมุทร แต่ยังแสดงถึงอายุต่าง ๆ ของก้นสมุทรในลักษณะขั้นบันไดตั้งแต่อายุน้อยไปจนถึงเก่าที่สุด และส่วนที่เก่าที่สุดจะถูกกลืนหายเข้าไปในร่องลึกก้นสมุทรของเอเชีย ส่วนเก่าที่สุดที่กำลังหายไปตามวัฎจักรการแปรสัณฐานแผ่นธรณีภาค คือช่วงต้นยุคครีเทเชียส (145 ถึง 175 ล้านปีก่อน)
แผ่นแปซิฟิกเกิดขึ้นที่สามแยกของแผ่นเปลือกโลกภาคพื้นสมุทรหลักสามแผ่นของมหาสมุทรแพนทาลัสซา ได้แก่ แผ่นแฟเรลลอน แผ่นฟีนิกซ์ และแผ่นอิซานางิ เมื่อประมาณ 190 ล้านปีก่อน ตัวแผ่นเกิดขึ้นเนื่องจากตัวสามแยกนั้นแปลงไปอยู่ในรูปไม่เสถียรซึ่งทุกด้านนั้นล้อมรอบด้วยรอยเคลื่อนเคลื่อนผ่าน เนื่องจากการพัฒนาขึ้นของรอยแยกหนึ่งของแผ่น "สามเหลี่ยมแปซิฟิก" ซึ่งถือเป็นส่วนที่เก่าแก่ที่สุดของแผ่นแปซิฟิกนั้นเกิดขึ้นในช่วงการก่อตัวของแผ่น ปัจจุบันตั้งอยู่ทางตะวันออกของร่องลึกก้นสมุทรมาเรียนา การขยายตัวของแผ่นแปซิฟิกทำให้แผ่นแฟเรลลอนเหลือเพียงแค่เศษเล็กเศษน้อยตามชายฝั่งด้านตะวันตกของทวีปอเมริกาเหนือ (เช่น แผ่นฮวนเดฟูกา) เช่นเดียวกับแผ่นฟีนิกซ์บริเวณใกล้กับช่องแคบเดรก ส่วนแผ่นอิซานางินั้นถูกทำลายจากการมุดตัวลงไปใต้ทวีปเอเชีย
Phorioppniidae
Phorioppniidae เป็นวงศ์ของไบรโอซัวที่อยู่ในอันดับ Cheilostomatida
สกุลในวงศ์ ได้แก่:
Freesia
Freesia เป็นสกุลของพิชดอกไม้ล้มลุกยืนต้นในวงศ์ว่านแม่ยับ (Iridaceae) บันทึกเป็นสกุลแรกในปี ค.ศ. 1866 โดย Christian Friedrich Ecklon (1886) และได้รับการตั้งชื่อตามนักพฤกษศาสตร์และแพทย์ชาวเยอรมัน Friedrich Freese (1795-1876) มีถิ่นกำเนิดทางด้านตะวันออกของส่วนใต้ของแอฟริกา จากเคนยาใต้ไปยังแอฟริกาใต้ สปีชีส์ส่วนใหญ่ที่พบในจังหวัดเคป สกุลในอดีต Anomatheca ตอนนี้รวมอยู่ใน Freesia พืชชนิดนี้ที่รู้จักกันทั่วไปว่า "ฟรีเซีย" ด้วยดอกไม้ที่มีรูปทรงกรวยมีกลิ่นหอม ซึ่งเป็นลูกผสมจากสปีชีส์ของฟรีเซียหลายสปีชีส์ บางสปีชีส์ก็ปลูกเป็นไม้ประดับด้วยเช่นกัน
สปีชีส์
มีรายชื่อสปีชีส์ดังนี้
สกุลในอดีต Anomatheca ที่ตอนนี้รวมอยู่ใน Freesia:
30 ยังซิงกับเวทมนตร์ปิ๊งรัก
30 ยังซิงกับเวทมนตร์ปิ๊งรัก เป็นมังงะยาโออิญี่ปุ่น ที่เขียนโดย ยู โทโยตะ มังงะเรื่องนี้ได้รับการนำมาสร้างเป็นละครออกอากาศทางช่องทีวีโตเกียว เมื่อปี 2563
เนื้อเรื่อง
คิโยชิ อาดาจิ หนุ่มอายุ 30 ปี ที่ไม่เคยมีเพศสัมพันธ์กับใครในชีวิต ได้รับพลังวิเศษในวันเกิดอายุ 30 ปีของเขา เขาได้กลายเป็นพ่อมดที่เมื่อแตะต้องใครจะสามารถอ่านใจคน ๆ นั้นได้ จนวันหนึ่งได้เกิดไปสัมผัสกับยูอิจิ คุโรซาวะ  เพื่อนร่วมงานสุดฮอด แล้วได้อ่านใจว่า เขานั้นแอบชอบตัวเองอยู่ และได้เห็นภาพจินตนาการของเขาอีกด้วย อาดาจิจึงพยายามที่จะอ่านใจเพื่อยอมรับและเข้าใจในความรักของเขา
ภาพยนตร์
'''Cherry Magic! The Movie ถ้า 30 ยังซิง! จะมีพลังวิเศษ เป็นภาพยนตร์ที่สร้างขึ้นจากมังงะ 30 ยังซิงกับเวทมนตร์ปิ๊งรัก''' ของ ยู โทโยตะ เมื่อปี 2565 กำกับโดย ฮิโรกิ คาซามะ โดยภาพยนตร์เรื่องนี้มีเนื้อเรื่องที่ต่อจากเวอร์ชันละครเมื่อปี 2563 ซึ่งประสบความสำเร็จและเป็นกระแสไปทั่วเอเชีย ออกฉายในญี่ปุ่นเมื่อ 8 เมษายน 2565 และฉายในประเทศไทยเมื่อ 13 กรกฎาคม 2565
กากยวี
นิกายกากยวี หรือ กากยวีปา เป็นนิกายสำคํญนิกายหนึ่งของพุทธศาสนาในทิเบต มีที่มาจากอาจารย์มาร์ปา โชคี โลโด และ อาจารย์ ทุงโป ญาลจอร์ ซึ่งเดินทางไปศึกษาพุทธศาสนานิกายตันตระในอินเดียและเนปาล ศิษย์ที่สืบทอดความรู้และนำมาเผยแพร่ในทิเบตคือมีลาแรปา คำสอนของนิกายนี้มีทั้งสายสมาธิและสายการฝึกฝนทางปรัชญา
นิกายย่อย
นิกายกากยวีแบ่งย่อยได้อีกเป็น 4 นิกายคือ
คำสอน
นิกายกากยวีมีหลักปฏิบัติเฉพาะนิกายคือ โยคะทั้ง 6 ของนาโรปา จักรสัมภวะ มหากาล มหามุทรา ความแตกต่างของแต่ละนิกายย่อยอยู่ที่วิธีการสอนของอาจารย์ การศึกษาของพระสงฆ์ในนิกายนี้ เน้นเรื่องปัญญาบารมี มาธยมิก การรับรู้ที่ถูกต้อง พระวินัย และปรากฏการณ์วิทยา
ตากุม
ตากุม เป็นเมืองศูนย์กลางของจังหวัดฮีลากังดาเบา เขตดาเบา ประเทศฟิลิปปินส์ ในปี ค.ศ. 2015 มีประชากร 259,444 คน และเป็นเมืองที่มีประชากรมากที่สุดบนเกาะมินดาเนา ตากุมยังเป็นหนึ่งในเมืองที่น่าอยู่ที่สุดในฟิลิปปินส์ และเป็นหนึ่งในเมืองที่เป็นมิตร ร่วมกับลาวักและตาลีไซ
ตากุมมีพื้นที่ 19,580 เฮกตาร์ พื้นที่ส่วนใหญ่ใช้ทำการเกษตรและผลิตพืชผลไม้ต่าง ๆ อาทิ มะพร้าว ข้าว กล้วย ทุเรียน และลองกอง ตัวเมืองตั้งอยู่ที่จุดบรรจบของทางหลวงสามสาย ได้แก่ ทางหลวงมิตรภาพฟิลิปปินส์-ญี่ปุ่น, ถนนดาเบา-มาตี-อากูซัน และถนนดาเบา-บูคิดโนน (ในอนาคต)
ตำบลบางยี่รงค์
ที่ตั้งและอาณาเขต
ตำบลบางยี่รงค์มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลบางยี่รงค์อยู่ในเขตอำเภอบางคนที เป็นตำบลเก่าแก่ กล่าวคือตำบลบางยี่รงค์และตำบลโรงหีบมีพื้นที่ติดต่อกัน สองตำบลนี้มีชาวจีนอาศัยอยู่มากและในอดีตมีการปลูกอ้อยกันมาก มีการตั้งโรงหีบอ้อยที่ปากคลองโรงหีบ ต่อมามีการปลูกอ้อยมากขึ้น จึงมีการสร้างโรงหีบอ้อยเป็นโรงที่สองที่ปากคลองบางยี่รงค์ ชาวจีนเรียกโรงหีบที่สองว่า "ยี่ล้ง" ต่อมา คำว่า "ยี่ล้ง" ก็กลายมาเป็น "ยี่รงค์" และเป็นชื่อตำบลในปัจจุบัน และใน พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไป โดยยุบรวมพื้นที่ตำบลบ้านฝรั่งเข้ากับตำบลบางยี่รงค์ แล้วจัดตั้งเป็น "ตำบลบางยี่รงค์" ตามประกาศกระทรวงมหาดไทยลงวันที่ 6 กันยายน พ.ศ. 2522 โดยให้มีผลตั้งแต่วันที่ 16 ตุลาคม ปีเดียวกัน ต่อมาได้มีการจัดตั้งสภาตำบลบางยี่รงค์ ในวันที่ 22 พฤษภาคม พ.ศ. 2517 มีการปกครองในเขตตำบลทั้งหมด 11 หมู่บ้าน
ต่อมาในวันที่ 7 กันยายน พ.ศ. 2525 ได้แยกการปกครองหมู่ 2 (บ้านคลองไทย) ของตำบลบางยี่รงค์ ไปรวมกับการปกครองหมู่ 1–3, 11–12 ของตำบลบางสะแก จัดตั้งเป็น ตำบลบ้านปราโมทย์ จึงเหลือการปกครองในเขตตำบลทั้งหมด 10 หมู่บ้าน จนถึงปัจจุบัน ก่อนที่ต่อมาสภาตำบลบางยี่รงค์ได้ยกฐานะเป็นองค์การบริหารส่วนตำบลบางยี่รงค์ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และต่อมาองค์การบริหารส่วนตำบลบางยี่รงค์ได้ยกฐานะขึ้นเป็น เทศบาลตำบลบางยี่รงค์ ตามประกาศกระทรวงมหาดไทย เมื่อวันที่ 12 ตุลาคม พ.ศ. 2552 และมีผลในวันเดียวกัน
ชุมชนบริเวณเทศบาลตำบลบางยี่รงค์นั้นมีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตเทศบาลตำบลบางยี่รงค์ เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 29 กันยายน พ.ศ. 2559 โดยให้มีผลตั้งแต่วันที่ 3 ตุลาคม ปีเดียวกัน
ฉันไม่รู้
"ฉันไม่รู้" เป็นซิงเกิลของนักร้อง เบล สุพล ประพันธ์เนื้อร้อง-แต่งทำนองโดย ปัณฑพล ประสารราชกิจ และเรียบเรียงโดย เชาวรัตน์ หรรษคุณาฒัย และกรณ์ มหาดำรงค์กุล ออกจำหน่ายในวันที่ 14 กุมภาพันธ์ พ.ศ. 2560
เนื้อหาของเพลงนี้พูดถึงความรักของคนสองคน ที่อีกฝ่ายหนึ่งยังคิดว่ามันกำลังไปได้ด้วยดีอยู่ จนไปพบว่าที่ผ่านมาความรักครั้งนี้ไม่ได้เป็นอย่างที่คิด ความรู้สึกอีกฝ่ายนั้นได้จางหายลดน้อยลงไปนานแล้วพร้อมกับมีคนใหม่ที่ก้าวเข้ามา
การตอบรับ
เพลง ฉันไม่รู้ ได้อันดับ 2 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ประจำวันที่ 29 เมษายน พ.ศ. 2560 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เคอร์ลี ซู สาวน้อยน่าหยิก
เคอร์ลี ซู เป็นภาพยนตร์ตลก กำกับโดยจอห์น ฮิวจ์ นำแสดงโดยเจมส์ เบลูชี และแอลิสัน พอร์เตอร์ นักแสดงเด็กวัย 9 ปี เป็นเรื่องราวเกี่ยว บิล แดนเซอร์ (เบลูชี) คนจรจัด กับลูกเลี้ยงชื่อ เคอร์ลี ซู (พอร์เตอร์) ทั้งคู่เพิ่งย้ายจากดีทรอยต์มายังชิคาโก ตระเวนไปตามถนนหาเลี้ยงชีพ และได้พบกับทนายสาวชื่อ เกรย์ เอลลิสัน (เคลลี ลินช์) ผู้เสนอจะเป็นผู้อุปการะและให้ชีวิตที่ดีกว่ากับเด็กน้อย
นิโตริ
นิโตริ เป็นบริษัทค้าปลีกสินค้าประเภทเฟอร์นิเจอร์และเครื่องใช้ภายในบ้าน มีต้นกำเนิดจากประเทศญี่ปุ่น ก่อตั้งในเดือนธันวาคม ปี พ.ศ. 2510 (ค.ศ. 1967) โดย อากิโอะ นิโตริ ประธานบริษัทคนปัจจุบัน ปัจจุบัน นิโตริมีสาขามากกว่า 693 แห่งทั่วประเทศญี่ปุ่นและมีสาขาที่เปิดกิจการในต่างประเทศอีก 100 กว่าสาขาในประเทศ ไต้หวัน, จีน, สิงคโปร์, มาเลเซีย, สหรัฐอเมริกา, และประเทศไทย นอกจากนั้นยังมีเว็บไซต์สำหรับสั่งซื้อสินค้าทางออนไลน์ได้เช่นกัน สำนักงานใหญ่ของนิโตริ ตั้งอยู่ที่เมืองซัปโปะโระ ประเทศญี่ปุ่น ผลิตภัณฑ์ของนิโตริที่จำหน่ายในสหรัฐอเมริกาใช้ชื่ออีกชื่อหนึ่ง ภายใต้ชื่อแบรนด์ Aki-Home
นิโตริในประเทศไทย
เมื่อเดือน มกราคม พ.ศ. 2566 นายอากิโอะ นิโตริ ประธานบริษัท นิโตริ โฮลดิ้งส์ จำกัด ได้เปิดเผยกับสื่อมวลชนของประเทศญี่ปุ่นว่า ทางบริษัท นิโตริ โฮลดิ้งส์ จำกัด จะเดินหน้ามาเปิดดำเนินกิจการที่ประเทศไทยอย่างเป็นทางการ ในระยะแรกคาดการณ์ว่ากำหนดการเปิดให้บริการสาขาแรกของประเทศไทยไว้ภายในเดือนมีนาคม พ.ศ. 2567 แต่ต่อมาในภายหลังได้เปลี่ยนกำหนดการเปิดให้บริการสาขาแรกในประเทศไทยได้เร็วขึ้นจากเดิมจะเปิดให้บริการในเดือนมีนาคม พ.ศ. 2567 เป็นภายในเดือนสิงหาคม พ.ศ. 2566 โดยนิโตริในประเทศไทยจะดำเนินการบริหารงานโดย บริษัท นิโตริ รีเทล (ประเทศไทย) จำกัด อีกทั้งบริษัทฯ ยังมีฐานการผลิตผลิตภัณฑ์ตั้งอยู่ในประเทศไทยและประเทศในแถบเอเชียตะวันออกเฉียงใต้อีกด้วย สำหรับ นิโตริสาขาแรกในประเทศไทยตั้งอยู่ในศูนย์การค้าเซ็นทรัลเวิลด์ ซึ่งเป็นสาขาเรือธงของประเทศไทย โดยมีกำหนดเปิดให้บริการในรูปแบบของ Pre-Opening ในวันที่ 26 สิงหาคม พ.ศ. 2566
คักกูโระ
คักกูโระ (Kakuro) เป็นปริศนาตรรกะชนิดหนึ่งที่เชื่อกันว่าเป็นการดัดแปลงมาจากปริศนาอักษรไขว้ไปเป็นรูปแบบทางคณิตศาสตร์ อีกทั้งยังเป็นปัญหาเอ็นพีบริบูรณ์อย่างหนึ่ง จุดประสงค์ของเกมนี้คือการเติมตัวเลขลงในช่องต่างๆ ให้มีผลบวกเท่ากับคำใบ้ที่กำกับไว้ทั้งแนวตั้งและแนวนอน โดยสามารถเติมได้เพียง 1 ถึง 9 และไม่ให้ซ้ำกันในแนวนั้นของแต่ละคำใบ้ ในประเทศญี่ปุ่น ปริศนาชนิดนี้เป็นที่นิยมมากเป็นอันดับสองรองจากซูโดกุ
คักกูโระ เป็นคำย่อมาจากภาษาญี่ปุ่น คาซังกูโรซุ หรือ "การบวกไขว้" ในสหรัฐอเมริกามีการเรียกปริศนานี้ในชื่ออื่นเช่น Cross Addition หรือ Cross Sums ในนิตยสารเดลล์เป็นต้น ส่วนในประเทศไทย นิตยสารในเครือ ปริศนา ของบริษัท สำนักพิมพ์อาทร จำกัด ได้เรียกชื่อเกมนี้ว่า ปริศนาบวกเลข
ประวัติ
ในปี ค.ศ. 1980 มีการนำเข้าปริศนา Cross Sums ไปยังประเทศญี่ปุ่นโดย มากิ คาจิ (Maki Kaji) ประธานบริษัทผู้ผลิตหนังสือปริศนา "นิโกริ" (Nikoli) และเปลี่ยนชื่อเกมใหม่เป็น คาซังกูโรซุ ซึ่งเป็นการรวมเอาคำว่า "การบวก" ในภาษาญี่ปุ่นไปรวมกับคำในภาษาอังกฤษ "cross" ที่ทับศัพท์แบบญี่ปุ่น และตีพิมพ์เกมปริศนาไปกับหนังสือดังกล่าว หกปีให้หลังมีการย่อชื่อปริศนาอีกครั้งหนึ่งเป็น คักกูโระ และตีพิมพ์หนังสือที่มีปริศนานี้เพียงอย่างเดียวแยกเล่มออกไปต่างหาก และตีพิมพ์เรื่อยมาถึง 22 เล่ม ซึ่งทางนิโกริกล่าวว่าหนังสือนั้นมียอดขายรวมทั้งหมดกว่าหนึ่งล้านเล่มจนถึงปัจจุบัน ทุกวันนี้ ปริศนาคักกูโระได้ปรากฏในสิ่งพิมพ์ของญี่ปุ่นทั้งนิตยสารและหนังสือพิมพ์มากมาย และได้รับความนิยมเป็นอันดับสองรองจากซูโดกุ ส่วนอันดับที่สามนั้นคือ สลิเทอร์ลิงก์ (Slitherlink) ซึ่งเป็นปริศนาที่นิโกริคิดค้นขึ้นมาเอง
คักกูโระเริ่มแพร่หลายกลับเข้าสู่โลกตะวันตกเมื่อเดือนกันยายน ค.ศ. 2005 เมื่อหนังสือพิมพ์เดอะการ์เดียนและเดอะเดลีเมลในสหราชอาณาจักรเริ่มตีพิมพ์เกมปริศนานี้ในสิ่งพิมพ์ของเขาทุกวัน หนังสือปริศนาชนิดนี้ยังเคยได้ออกงาน Frankfurt Book Fair 2005 ซึ่งมีการรวบรวมสำนักพิมพ์หน้าใหม่มากมายจากแถบยุโรปและอเมริกา
ลักษณะและกติกา
ปริศนาคักกูโระมีลักษณะเป็นตารางแบบกริด คือแบ่งเป็นช่องกว้างและสูงเท่าๆ กัน มีหลายมิติแตกต่างกันไป (รูปแบบดั้งเดิมคือขนาด 16×16 ช่อง) บางช่องเป็นช่องทึบหมายถึงไม่สามารถเติมตัวเลขอะไรลงไปได้ บางช่องโปร่งสำหรับเติมตัวเลข บางช่องมีการแบ่งครึ่งเป็นสามเหลี่ยมด้วยเส้นทแยงมุมเฉียงลง ซึ่งในสามเหลี่ยมนั้นอาจมีตัวเลขกำกับไว้อยู่ด้วย ใช้เป็นคำใบ้แทนผลบวกประจำแนวตั้งหรือแนวนอนที่กำกับ กล่าวคือ ตัวเลขในสามเหลี่ยมครึ่งล่างเป็นคำใบ้สำหรับช่องในแนวตั้งที่อยู่ด้านล่าง ส่วนสามเหลี่ยมครึ่งบนสำหรับแนวนอนที่อยู่ทางขวาของมัน ปริศนาคักกูโระบางแบบอาจมีการใช้ช่องสามเหลี่ยมที่ไม่มีตัวเลข แทนความหมายของช่องทึบ (มีแต่สามเหลี่ยมเปล่าๆ) ช่องที่อยู่ตรงมุมซ้ายบนสุดของตารางจะเป็นช่องทึบเสมอเนื่องจากไม่สามารถใส่คำใบ้หรือใช้เล่นได้
จุดมุ่งหมายของเกมนี้คือการใส่ตัวเลขหนึ่งหลักตั้งแต่ 1 ถึง 9 ลงในช่องโปร่ง เพื่อให้ผลรวมของตัวเลขในแนวนั้นมีค่าเท่ากับคำใบ้ที่กำกับ โดยที่ไม่มีตัวเลขใดซ้ำกันในแนวนั้น ซึ่งการที่ตัวเลขไม่ซ้ำกันจะทำให้คักกูโระมีผลเฉลยที่เป็นไปได้เพียงหนึ่งเดียว และการไขปริศนาสามารถทำได้โดยสำรวจการจัดหมู่ (combination) ของกลุ่มตัวเลขที่เลือก ในขณะที่ซูโดกุจะพิจารณาแค่การเรียงสับเปลี่ยน (permutation) เท่านั้น
เทคนิคการไขปริศนา
การไขปริศนาจะพิจารณาจากคำใบ้และจำนวนช่องเป็นปัจจัย เช่นผลรวมเท่ากับ 7 ใน 3 ช่อง เราสามารถเลือกตัวเลขมาสามตัวที่ไม่ซ้ำกันที่รวมกันแล้วได้ 7 นั่นคือ 1+2+4 เพียงกรณีเดียว (ซึ่งสามารถสลับที่กันได้) แล้วจึงค่อยดูความเป็นไปได้ของคำใบ้อื่นที่ไขว้กับแนวที่พิจารณา สมมติว่าไขว้อยู่กับคำใบ้ 3 ใน 2 ช่อง ซึ่งเป็นผลรวมของ 1+2 เท่านั้น หมายความว่าช่องที่ทั้งสองแนวตัดกันอาจจะเป็นเลข 1 หรือ 2 แต่ไม่เป็นเลข 4 อย่างแน่นอน และอีกช่องหนึ่งไขว้กับคำใบ้ 34 ใน 5 ช่อง ประกอบด้วย 4+6+7+8+9 เพียงกรณีเดียว แสดงว่าช่องที่ตัดกันนั้นจะต้องเป็นเลข 4 เนื่องจากไม่สามารถใส่เลข 1 หรือ 2 ลงไปได้ สำรวจความเป็นไปได้ทั้งหมดไปเรื่อยๆ จนกว่าจะพบกรณีที่สามารถใส่ตัวเลขได้เพียงตัวเดียว
ผู้เล่นมักจะใช้เทคนิคนี้กับคำใบ้ที่อยู่ตามขอบมุมที่มีจำนวนช่องไม่มากก่อน เนื่องจากตัวเลขที่สามารถเลือกได้มีน้อยกรณีและพิจารณาได้ง่าย สำหรับคำใบ้ผลบวกบางตัวมีตัวเลขที่เลือกได้เพียงกรณีเดียวซึ่งขึ้นอยู่กับจำนวนช่องเป็นหลัก สามารถแจกแจงได้ดังนี้
Phoceanidae
Phoceanidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
มรกต พัฒนาการยิม
มรกต พัฒนาการยิม มีชื่อจริงว่า ภาคภูมิ เหมราช เกิดเมื่อวันที่ 6 ธันวาคม พ.ศ. 2536 ที่ จังหวัดบุรีรัมย์
พิพิธภัณฑ์ชาวบางกอก
พิพิธภัณฑ์ชาวบางกอก หรือ พิพิธภัณฑ์ท้องถิ่นกรุงเทพมหานคร เขตบางรัก กรุงเทพมหานคร เป็นหนึ่งใน 27 พิพิธภัณฑ์กรุงเทพมหานคร ตั้งอยู่ที่บ้านเลขที่ 273 ซอยเจริญกรุง 43 ถนนเจริญกรุง เขตบางรัก กรุงเทพมหานคร เป็นพิพิธภัณฑ์ท้องถิ่นที่ก่อตั้งโดยเอกชน โดยเจ้าของบ้านมีวัตถุประสงค์ที่จะมอบบ้านของตนให้เป็นพิพิธภัณฑ์เพื่อให้เยาวชนได้ศึกษา และต่อมาได้โอนกรรมสิทธิ์ให้กรุงเทพมหานครดูแล เมื่อ 1 ตุลาคม พ.ศ. 2547 ทำเลที่ตั้งเป็นย่านพักอาศัยของชุมชนชาวบางรัก ซึ่งในอดีตเป็นย่านตากอากาศ ชุมชนนานาชาติ และทำเลธุรกิจที่สำคัญมาตั้งแต่ปลายสมัยอยุธยา เนื้อหาในการจัดแสดงจึงแสดงให้เห็นถึงประวัติความเป็นมาของชีวิตชาวบางกอก (กรุงเทพฯ ในยุคก่อน) และความเป็นมาของเขตบางรักที่มีการผสมผสานวัฒนธรรมหลายชนชาติ ทั้งไทย จีน ฝรั่ง และแขก มีวิวัฒนาการและอิทธิพลจากตะวันตกต่อการปฏิรูปประเทศ สถานที่ต่างๆซึ่งเกี่ยวกับภูมิหลังของชุมชน เช่น ศุลกสถาน อาสนวิหารอัสสัมชัญ โบสถ์สืบสัมพันธวงศ์ โรงพยาบาลเลิดสิน วัดมหาพฤฒารามวรวิหาร วัดพระศรีมหาอุมาเทวี โรงเรียนกรุงเทพคริสเตียนวิทยาลัย แฟลตแห่งแรกของไทยและสโมสรแห่งแรกของไทยในสมัยรัชกาลที่ 5 เป็นย่านที่พำนักของบุคคลสำคัญ เช่น หลวงประดิษฐ์มนูธรรม ดร.ป๋วย อึ้งภากรณ์ และ อ.สุลักษณ์ ศิวรักษ์ เป็นต้น
ประวัติ
พิพิธภัณฑ์ชาวบางกอก มีลักษณะเป็นบ้านพักอาศัยที่เล่าเรื่องราวเกี่ยวกับสภาพความเป็นอยู่ ของชาวบางกอกที่มีฐานะปานกลางในช่วงก่อนและหลังสงครามโลกครั้งที่ 2 (พ.ศ. 2480-2500) เจ้าของบ้านเดิมคือ รองศาตราจารย์วราพร สุรวดี ที่ได้รับบ้านและทรัพย์สินตกทอดมาจากมารดา คือ คุณสอาง สุรวดี (ตันบุณเต็ก) รองศาสตราจารย์วราพร สุรวดี เกิดเมื่อวันที่ 8 ธันวาคม 2478 มีพี่น้องทั้งหมด 5 คน คือ
รองศาตราจารย์วราพร สุรวดี เสียชีวิตในวันที่ 25 มกราคม พ.ศ. 2560 เวลา 13.45 น. ณ โรงพยาบาลประสาท สาเหตุจากการพลัดตกจากที่สูง และมีพิธีพระราชทานเพลิงศพ ในวันอังคารที่ 31 มกราคม 2560 ณ เมรุวัดหัวลำโพง นอกจากนี้รองศาสตราจารย์วราพร สุรวดี ยังเป็นผู้ก่อตั้งมูลนิธิอินสาท-สอาง และมูลนิธิหมอฟรานซีส คริสเตียน อีกด้วย
การจัดแสดง
แบ่งออกเป็นอาคาร 4 หลัง และห้องต่างๆดังนี้
ภายในมีเนื้อหาการจัดแสดงดังนี้
จันทปริตตปาฐะ
จันทปริตตปาฐะ หรือจันทปริตร เป็นบทสวดหนึ่งที่รวบรวมไว้ในภาณวารหรือหนังสือบทสวดมนต์หลวง จันทปริตรนี้มิได้รวมไว้เป็นหนึ่งในพระปริตรที่นิยมสวดสาธยายกันในบทสวดมนต์เจ็ดตำนาน หรือสิบสองตำนาน พบว่า มีเฉพาะในภาณวารเท่านั้น เนื้อหาเป็นการประกาศขอให้พระพุทธองค์ทรงเป็นที่พึ่ง แล้วบรรยายว่า ผู้ที่มีพระพุทธเจ้าเป็นที่พึ่งนั้นจะรอดพ้นจากภยันตรายทั้งปวง และผู้ปองร้ายจะพบกับภัยพิบัติ
ที่มา
จันทปริตตปาฐะ หรือจันทปริตร มีเนื้อหามาจากจันทิมสูตร อยู่ในพระสุตตันตปิฎก สังยุตตนิกาย สคาถวรรค เนื้อหาระบุเพียงว่า สมเด็จพระสัมมาสัมพุทธเจ้าตรัสพระสูตรนี้ที่นครสาวัตถี ครั้งนั้น "จันทิมเทวบุตรถูกอสุรินทราหูเข้าจับแล้ว ครั้งนั้นจันทิมเทวบุตรระลึกถึงพระผู้มีพระภาค" ซึ่งมีการตีความกันว่า จันทิมเทวบุตร หรือจันทิมาเทวบุตร คือเทพบุตรที่อาศัยอยู่บนดวงจันทร์ ถูกราหูอสุรินทร์จะทำร้าย (คือทำจันทรคราส) เทพบุตรจึงรำลึกถึงองค์สมเด็จพระสัมมาสัมพุทธเจ้า
ครั้นพระพุทธเจ้าทรงทราบ จึงตรัสให้อสุรินทราหูปล่อยตัวจัมทิมเทวบุตร เพราะเทพบุตรนี้ได้ประกาศให้พระสัมมาสัมพุทธเจ้าทรงเป็นที่พึ่ง อสุรินทราหูได้สดับดังนั้นจึงปล่อยตัวเทพบุตร "แล้วเร่งรีบเข้าไปหาท้าวเวปจิตติจอมอสูร แล้วก็เป็นผู้เศร้าสลด เกิดขนพอง   ได้ยืนอยู่ ณ ที่ควรส่วนข้างหนึ่ง" ท้าวเวปจิตติจอมอสูรจึงไถ่ถามว่า เหตุใดอีกฝ่ายจึงแสดงท่าทีหวาดกลัวเช่นนั้น อสุรินทราหู จึงตอบว่า ได้สดับพระคาถาขององค์สมเด็จพระสัมมาสัมพุทธเจ้าจึงหนีมา และว่า "หากข้าพเจ้าไม่พึงปล่อยจันทิมเทวบุตร  ศีรษะของข้าพเจ้าพึงแตกเจ็ดเสี่ยงมีชีวิตอยู่  ก็ไม่พึงได้ความสุข" ดังนี้
เนื้อหา
เนื้อหาของจันทปริตตปาฐะ หรือจันทปริตร ยกเนื้อหาและคาถาจากมาทั้งหมดจันทิมสูตร ทั้งหมด โดยแบ่งออกเป็นส่วนร้อยแก้วเป็นการเล่าเรื่องราว และส่วนของคาถา ซึ่งมีทั้งหมด 4 บาท เป็นของจัมทิมเทวบุตร 1 บท ของสมเด็จพระสัมมาสัมพุทธเจ้า 1 บท ของท้าวเวปจิตติ 1 บท และของอสุรินทราหู 1 บท โดยมีเนื้อหา ดังนี้
จนฺทิมสุตฺตํ (ปาฬี)
สาวตฺถินิทานํ ฯ เตน โข ปน สมเยน จนฺทิมา เทวปุโตฺต ราหุนา อสุริเนฺทน คหิโต โหติฯ อถ โข จนฺทิมา เทวปุโตฺต ภควนฺตํ อนุสฺสรมาโน ตายํ เวลายํ อิมํ คาถํ อภาสิ –
‘‘นโม เต พุทฺธ วีรตฺถุ, วิปฺปมุโตฺตสิ สพฺพธิ;
อถ โข ภควา จนฺทิมํ เทวปุตฺตํ อารพฺภ ราหุํ อสุรินฺทํ คาถาย อชฺฌภาสิ –
‘‘ตถาคตํ อรหนฺตํ, จนฺทิมา สรณํ คโต;
ราหุ จนฺทํ ปมุญฺจสฺสุ, พุทฺธา โลกานุกมฺปกา’’ติฯ
อถ โข ราหุ อสุริโนฺท จนฺทิมํ เทวปุตฺตํ มุญฺจิตฺวา ตรมานรูโป เยน เวปจิตฺติ อสุริโนฺท เตนุปสงฺกมิ; อุปสงฺกมิตฺวา สํวิโคฺค โลมหฎฺฐชาโต เอกมนฺตํ อฎฺฐาสิฯ เอกมนฺตํ ฐิตํ โข ราหุํ อสุรินฺทํ เวปจิตฺติ อสุริโนฺท คาถาย อชฺฌภาสิ –
‘‘กิํ นุ สนฺตรมาโนว, ราหุ จนฺทํ ปมุญฺจสิ;
สํวิคฺครูโป อาคมฺม, กิํ นุ ภีโตว ติฎฺฐสี’’ติฯ
‘‘สตฺตธา เม ผเล มุทฺธา, ชีวโนฺต น สุขํ ลเภ;
พุทฺธคาถาภิคีโตมฺหิ, โน เจ มุเญฺจยฺย จนฺทิม’’นฺติฯ
จันทิมสูตร (แปล)
พระผู้มีพระภาคประทับ ... เขตพระนครสาวัตถี ก็โดยสมัยนั้น จันทิมเทวบุตรถูกอสุรินทราหูเข้าจับแล้ว ครั้งนั้นจันทิมเทวบุตรระลึกถึงพระผู้มีพระภาค ได้ภาษิตคาถานี้ในเวลานั้นว่า "ข้าแต่พระพุทธเจ้า ผู้แกล้วกล้า ขอความนอบน้อมจงมีแด่พระองค์ พระองค์เป็นผู้หลุดพ้นแล้วในธรรมทั้งปวง ข้าพระองค์ถึงเฉพาะแล้ว ซึ่งฐานะอันคับขัน ขอพระองค์จงเป็นที่พึ่งแห่งข้าพระองค์นั้น ฯ" ลำดับนั้น พระผู้มีพระภาค ทรงปรารภจันทิมเทวบุตรได้ตรัสกะอสุรินทราหูด้วยพระคาถาว่า
"จันทิมเทวบุตร ถึงตถาคตผู้เป็นพระอรหันต์ ว่าเป็นที่พึ่งดูกรราหู ท่านจงปล่อยจันทิมเทวบุตร พระพุทธเจ้าทั้งหลายเป็นผู้อนุเคราะห์แก่โลก ฯ" ลำดับนั้นอสุรินทราหู ปล่อยจันทิมเทวบุตรแล้ว มีรูปอันกระหืดกระหอบ เข้าไปหาอสุรินทเวปจิตติถึงที่อยู่ ครั้นแล้วก็เป็นผู้เศร้าสลด เกิด ขนพอง ได้ยืนอยู่ ณ ที่ควรส่วนข้างหนึ่ง ฯ อสุรินทเวปจิตติ ได้กล่าวกะอสุรินทราหู ผู้ยืนอยู่ ณ ที่ควร ส่วนข้างหนึ่ง ด้วยคาถาว่า "ดูกรราหู ทำไมหนอ ท่านจึงกระหืดกระหอบปล่อยพระจันทร์เสีย ทำไมหนอ ท่านจึงมีรูปสลด มายืนกลัวอยู่ ฯ"
อสุรินทราหูกล่าวว่า "ข้าพเจ้าถูกขับด้วยคาถาของพระพุทธเจ้า หากข้าพเจ้าไม่พึงปล่อยจันทิมเทวบุตร ศีรษะของข้าพเจ้าพึงแตกเจ็ดเสี่ยงมีชีวิตอยู่ ก็ไม่พึงได้รับความสุข ฯ"
วิเคราะห์พระสูตร
พระสูตรนี้มักถูกนำไปอธิบายปรากฎการณ์จันทรคราส และมีพระสูตรที่มีลักษณะคล้ายคลึงกันคือสุริยสูตร ใช้อธิบายปรากฎการณ์สุริยคราสเช่นกัน ว่า เกิดจากการกลืนกินของราหู อย่างไรก็ตาม เสฐียรพงษ์ วรรณปก ผู้เชี่ยวชาญด้านพุทธศาสนาได้แสดงความเห็นไว้ว่า จันทิมสูตรอาจเป็นสูตรที่แต่งขึ้นใหม่ และเป็นของแปลกปลอมมิใช่พระสูตรดั้งเดิม โดย เสฐียรพงษ์ แสดงความเห็นเรื่องนี้ไว้การบรรยายเรื่อง "ความเป็นมาของพระไตรปิฎก" ความว่า
"จันทิมสูตรและสุริยสูตร ในเทวปุตตสังยุตต์ มีสูตรแปลกอยู่ 2 สูตร คือ จันทิมสูตร และสุริยสูตร กล่าวถึงจันทิมเทวบุตร (พระจันทร์) และสุริยเทวบุตร (พระอาทิตย์) ถูกราหูจับได้ ระลึกถึงพระพุทธเจ้า กล่าวขึ้นว่า "ข้าขอนอบน้อมแด่พระผู้มีพระภาคเจ้าผู้หลุดพ้นแล้วจากสิ่งทั้งปวง ข้าพระพุทธเจ้าอยู่ในฐานะคับขันขอพระองค์จงเป็นที่พึ่งแก่ข้าพเจ้าด้วย" พระพุทธเจ้าตรัสบอกอสุรินทราหูว่า "จันทิมเทวบุตรและสุริยเทวบุตรได้ถึงเราตถาคตเป็นที่พึ่งแล้ว ท่านจงปล่อยพวกเขาไปเถิด อสุรินทราหูปล่อยเหยื่อแล้วกระหืดกระหอบไปเฝ้าเวปจิตติจอมอสูร เมื่อถูกถามจึงรายงานให้จอมอสูรทราบว่า กลัวพระพุทธเจ้าจึงรีบปล่อยพระจันทร์และพระอาทิตย์หนีมา ... มีผู้ตั้งข้อสังเกตว่า พระสูตรนี้แปลกปลอมเข้ามา (ดังมีอีกหลายสูตรที่เข้าใจว่าเป็นเช่นนั้น) มีเค้าว่าถูกสอดแทรกเข้ามาในยุคที่นำเอาพระสูตรไปสวดเป็นปริตรป้องกันภยันตรายต่างๆ ซึ่งเป็นยุคหลังพุทธกาลมา"
วิเคราะห์อสุรินทราหู
เรื่องอสุรินทราหูมีปรากฎเรื่องราวในตำนานปางโปรดอสุรินทราหู นอกจากนี้ ยังมีการพยากรณ์อนาคตของอสุรินทราหูไว้ในคัมภีร์อนาคตวงศ์ ว่า ในอนาคตราหูจะตรัสรู้เป็นพระสัมมาสัมพุทธเจ้า ในบทว่าด้วยพระนารทะ (พระยาอสุรินทราหู )ดังนี้เนื้อความดังนี้ว่า
สตฺถา สมเด็จพระบรมครูสัพพัญญูเจ้าของเราตรัสพระธรรมเทศนาว่า ในกาลเมื่อสิ้นศาสนาพระยามาราธิราช ผู้เป็นธรรมสามีสัมมาสัมพุทธเจ้าแล้ว โลกทั้งหลายจะสูญจากสมเด็จพระพุทธเจ้าสิ้นกาลช้านานถึง ๘ กัปป์ แผ่นดินตั้งขึ้นมาใหม่ได้แสนแผ่นดิน แผ่นดินนั้นสูญเปล่าเป็นสุญญกัปป์ หาบังเกิดสมเด็จพระพุทธเจ้าไม่
ในเมื่อสุญญกัปนับได้แสนแผ่นดินล่วงไปแล้ว จึงบังเกิดแผ่นดินมาใหม่ มีชื่อว่ามัณฑกัปนั้น เป็นแผ่นดินทรงพระพุทธเจ้าได้ตรัส ๒ พระองค์ คือ พระยาอสุรินทราหู ๑ โสณพราหมณ์ ๑ อันว่าพระยาอสุรินทราหูจะได้ตรัสรู้เป็นพระสัมมาสัมพุทธเจ้าก่อน ลำดับนั้นโสณพราหมณ์จักได้ตรัสเป็นพระพุทธเจ้าสืบไป ฯ
เมื่อพระยาอสุรินทราหูได้ตรัสรู้เป็นพระสัมมาสัมพุทธเจ้านั้น ทรงพระนามว่า พระนารทะ มีพระองค์สูงได้ ๒๐ ศอก มีพระชนมายุยืนได้หมื่นปีเป็นกำหนด มีไม้จันทร์เป็นพระมหาโพธิ ประกอบไปด้วยรัศมีสว่างรุ่งเรืองทั้งกลางวันและกลางคืน เปรียบประดุจดังว่าสายฟ้าในกลีบเมฆ พระพุทธรัศมีที่เป็นแผ่นแผ่ทึบเป็นแท่งเดียวนั้น ปรากฏสัณฐานดุจดอกปทุมชาติอันตั้งขึ้นมา ครั้นศาสนาพระยาอสุรินทราหูนั้น ในแผ่นดินประเทศทั้งปวงเกิดรสภักษาหาร ๗ ประการ มนุษย์ทั้งหลายได้บริโภคภักษาหาร ๗ ประการ อันเกิดแก่แผ่นดิน ก็ประพฤติเลี้ยงชีวิตของอาตมาเป็นสุขสำราญมิได้ขาด
ดูก่อนสำแดงสารีบุตร อันว่าพระนารทะผู้ทรงพระภาคนั้น มีพระรัศมีเห็นปานดังนี้ คือพระยาอสุรินทราหูแต่ก่อนได้สร้างบำเพ็ญพระบารมีทั้งหลาย ๑๐ ประการมาเป็นอันมากแล้ว จึงได้ตรัสเป็นพระพุทธเจ้าในอนาคตกาล ฯ แต่กองบารมีอันหนึ่ง พระยาอสุรินทราหูได้กระทำเป็นปรมัตถบารมีอันยิ่ง ปรากฏเป็นอัศจรรย์ พระองค์มีพระพุทธฎีกาดังนั้นแล้ว จึงนำมาซึ่งอดีตนิทานมาตรัสพระธรรมเทศนาว่า
อตีเต กาเล ในอดีตกาลล่วงแล้วช้านาน ในเมื่อพระสาสนาพระพุทธกัสสปทศพลญาณ พระยาอสุรินทราหูนี้ได้เสวยพระชาติเป็นบรมกษัตริย์ เสวยศิริราชสมบัติอยู่ในมัลลนคร เป็นเอกราชอันประเสริฐ ทรงพระนามว่า พระยาสิริคุตตมหาราช มีพระราชอัครมเหสีพระองค์หนึ่ง ทรงพระนามว่า ลัมภุราชเทวี มีพระราชบุตร พระราชธิดา ๒ พระองค์ พระราชบุตรมีนามว่า เจ้านิโครธกุมาร พระราชธิดามีนามว่า นางโคตมี อยู่มาวันหนึ่งยังมีพราหมณ์ ๘ คน พากันมาสู่สำนักแห่งพระยาสิริคุตต์ กราบทูลขอพระนคร
พระองค์ก็ทรงโสมนัสบังเกิดพระราชศรัทธาโปรดพระราชทานพระนครให้แก่พราหมณ์ทั้ง ๘ ยังแต่พระราชอัครมเหสีและพระราชโอรสกับพระราชธิดาทั้ง ๒ ก็พากันออกจากพระนครเข้าไปในอรัญประเทศ กระทำอาศรมอาศัยอยู่บนยอดเขาใหญ่ พร้อมกันทั้งสี่กษัตริย์ทรงเพศเป็นบรรพชิตอยู่ในอาศรมบท ฯ
ในกาลครั้งนั้นยังมียักษ์ตนหนึ่ง มีนามว่ายันตะ ยักษ์ใหญ่สูงได้ ๑๒๐ ศอก ออกจากประเทศราวป่ามาเฉพาะต่ออาศรมแห่งกษัตริย์ทั้ง ๔ องค์ ยืนอยู่ในที่นั้นแล้วจึงกล่าววาจาว่า ข้าแต่พระองค์ผู้เป็นกษัตริย์อันประเสริฐ ข้าพเจ้านี้เกิดมาเป็นยักษ์รักษาพนาลี มีแต่เลือดและเนื้อเป็นภักษาหารเลี้ยงชีวิต ข้าพเจ้ามาทั้งนี้ ปรารถนาจะขอพระราชโอรสและพระราชธิดา ทั้ง ๒ องค์ เป็นภักษาหาร ถ้าพระองค์ทรงพระราชศรัทธาโปรดพระราชทานให้แล้ว ไปในอนาคตเบื้องหน้า พระองค์จะได้ตรัสรู้เป็นองค์สมเด็จพระพุทธเจ้าองค์หนึ่งเป็นแม่นมั่น
เมื่อหน่อพระชินวงศ์ได้ทรงฟังยันตะยักษ์ทูลขอพระราชโอรสและพระราชธิดาทั้ง ๒ นั้น พระยาสิริคุตตราชฤาษีผู้แสวงหาพระโพธิญาณก็ชื่นบานในกมลหฤทัยแสนทวี ท้าวเธอจึงมีสุนทรสารทีตรัสแก่ยันตะยักษ์ว่า ดูก่อนท่านผู้เจริญเอ๋ย พระราชกุมารและพระราชกุมารีทั้ง ๒ องค์นี้ ใช่ว่าเราจะไม่มีความเสน่หาอาลัยหามิได้ ด้วยเรารักใคร่ในพระโพธิญาณยิ่งกว่ากุมารทั้ง ๒ ได้ แสนเท่าพันทวี เราจะสละพระราชโอรสและพระราชธิดาทั้ง ๒ ศรี ให้เป็นทานแก่ท่านในกาลบัดนี้
ตรัสแล้วเท่านั้นก็เสด็จลุกจากอาสน์ จูงเอาข้อพระหัตถ์พระราชโอรสและพระราชธิดาทั้ง ๒ ผู้ร่วมพระราชหฤทัย มาพระราชทานให้แก่ยันตะยักษ์ แล้วหล่อหลั่งอุทกธาราให้ตกลงเหนือมือแห่งยักษ์ พระองค์จึงประกาศแก่ฝูงเทพเจ้าและนางพระธรณีให้เป็นสักขีพยานว่า “เดชะแห่งผลทานนี้จงสำเร็จแก่พระสร้อยเพชุดาญาณในอนาคตกาลด้วยเถิด” พอสิ้นความปรารถนาก็บังเกิดมหัศจรรย์ทั่วโลกทุกห้องจักรวาล ปานแผ่นพสุธาจะทรุดจะทำลาย ฯ
เบื้องหน้ายันตะยักษ์ครั้นได้รับพระราชทานพระราชกุมารและพระราชกุมารีแล้ว ก็บังเกิดมีความชื่นชมยินดี พาตรุณสองศรีไปยังหลังพระบรรณศาลา ก็ก้มศีรษะลงกัดเอาคอกุมารและกุมารีทั้งสองให้ขาดด้วยอำนาจของอาตมา แล้วก็ดื่มโลหิตกินเป็นภักษาหาร แล้วก็เคี้ยวซึ่งเนื้อและกระดูกกลืนเข้าไป เสียงเคี้ยวนั้นดังกร้วมๆ พระฤๅษีผู้เป็นบิดาและมารดาเห็นเห็นหยาดเลือดย้อยลงจากปากยันตะยักษ์ในขณะเมื่อเคี้ยวนั้น มิได้มีพระทัยไหวหวาดด้วยโลกธรรม จึงร้องประกาศแก่ฝูงเทพเจ้าทุกหย่อมหญ้าลดาวัลย์ทั้งปวง จงมาชื่นชมด้วยทานของเราบัดนี้เป็นอันประเสริฐแล้ว ฯ
ดูก่อนสำแดงสารีบุตร ในเมื่อพระศาสนาของของพระยาอสุรินทราหูได้ตรัสรู้เป็นพระสัพพัญญูสัมมาสัมพุทธเจ้าแล้ว ฝูงชนทั้งปวงประกอบไปด้วยรูปศิริวิลาสเป็นอันงาม ควรจะนำมาซึ่งความสิเนหา ด้วยเดชะผลานิสงส์ที่ให้ลูกทั้งสองเป็นทาน ฯ ซึ่งพระองค์ประกอบได้ด้วยพระพุทธรัศมีส่องสว่างสิ้นทั้งกลางวันและกลางคืนนั้นด้วยเดชะผลานิสงส์ที่เห็นโลหิตกุมารทั้ง ๒ หยดย้อยลงจากปากยักษ์ มิได้มีความหวาดหวั่นไหวในมหาทานเลย
แสดงมาด้วยเรื่องราบพระยาอสุรินทราหูบรมโพธิสัตว์คำรบ ๕ ก็ยุติแต่เพียงนี้ ฯ
Multisparsidae
Multisparsidae เป็นสกุลของไบรโอซัวที่อยู่ในวงศ์ Cyclostomatida.
สปีชีส์ในสกุล ได้แก่:
นีกอปอล (ประเทศบัลแกเรีย)
นีกอปอล (Нико̀пол; จากΝικόπολις) เป็นเมืองทางตอนเหนือของประเทศบัลแกเรียและศูนย์กลางการบริหารของเทศบาลนีกอปอลซึ่งเป็นส่วนหนึ่งของจังหวัดแปลแวน ตั้งอยู่บนฝั่งขวาของแม่น้ำดานูบ ห่างจากจุดบรรจบระหว่างแม่น้ำดานูบกับแม่น้ำออซัมไปทางท้ายน้ำ 4 กิโลเมตร (2 ไมล์) เขตเมืองตั้งอยู่ตีนหน้าผาหินชอล์กและกระจายตัวไปตามแนวแม่น้ำดานูบและหุบเขาแคบ ๆ
Petraliidae
Petraliidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
การแตกล่า
การแตกล่า (rout) เป็นการร่นถอยหรือถอนกำลังจากสมรภูมิอย่างโกลาหลและไม่เป็นระเบียบ จนส่งผลให้อีกฝ่ายหนึ่งได้ชัย หรือเกิดหลังการปราชัย เสียวินัย หรือขวัญตกต่ำ
กองทัพแตกล่ามักสลายเป็น "ทุกคนช่วยตัวเอง" ขณะที่ผู้รอดชีวิตหนีให้ปลอดภัย การแตกล่ามักส่งผลให้กำลังที่ร่นถอยสูญเสียกำลังพลมากกว่าการร่นถอยอย่างเป็นระเบียบ ในหลายโอกาส มีทหารถูกฆ่าในการแตกล่ามากกว่าในการยุทธ์จริงเสียอีก โดยปกติ การแตกล่ามักยุติการยุทธ์หรือให้ขณะที่ผู้ชนะจำเป็นเพื่อชนะการยุทธ์อย่างเด็ดขาด
กะแล้วชีวิตรักวัยรุ่นของผมมันต้องไม่สดใสเลยสักนิด
กะแล้วชีวิตรักวัยรุ่นของผมมันต้องไม่สดใสเลยสักนิด เป็นซีรีส์ไลต์โนเวลญี่ปุ่น เขียนโดยวาตารุ วาตาริ และวาดภาพโดย Ponkan8 มีการดัดแปลงมังงะสามเรื่องและกวีนิพนธ์อีกสองเล่ม ได้รับการดัดแปลงเป็นซีรีส์อนิเมะโทรทัศน์ ฤดูกาลแรกออกอากาศตั้งแต่เดือนเมษายนถึงมิถุนายน พ.ศ. 2556 ฤดูกาลที่ 2 ออกอากาศตั้งแต่เดือนเมษายนถึงมิถุนายน พ.ศ. 2558 ฤดูกาลที่ 3 และฤดูกาลสุดท้าย ออกอากาศตั้งแต่เดือนกรกฎาคมถึงกันยายน พ.ศ. 2563
วิดีโอเกม Yahari Game demo Ore no Seishun Rabukome wa Machigatteiru. เผยแพร่โดยสตูดิโอ 5pb เปิดตัวเมื่อวันที่ 19 กันยายน พ.ศ. 2556 สำหรับเพลย์สเตชัน วิตา วิดีโอเกมที่ 2 โดยสตูดิโอ 5pb เปิดตัวเมื่อวันที่ 27 ตุลาคม พ.ศ. 2559 โดยทั้งสองวีดีโอเกมถูกรวมเข้าด้วยกัน เปิดตัวเมื่อวันที่ 26 ตุลาคม พ.ศ. 2560 สำหรับเพลย์สเตชัน 4 ในชื่อ Yahari Ore no Seishun Rabukome wa Machigatteiru.
อำเภอหนองจิก
หนองจิก เป็นอำเภอหนึ่งของจังหวัดปัตตานี เดิมเป็นหนึ่งในเจ็ดหัวเมืองประเทศราชของสยาม
ที่ตั้งและอาณาเขต
อำเภอหนองจิกตั้งอยู่ริมชายฝั่งทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
อำเภอหนองจิกในอดีตคือหนึ่งใน 7 หัวเมือง ตั้งอยู่ในตำบลหนองใหม่ อำเภอยะรัง ต่อมาปี พ.ศ. 2444 ได้ย้ายที่ว่าการอำเภอมาตั้งที่หมู่ 1 ตำบลตุยง
การปกครองส่วนภูมิภาค
อำเภอหนองจิกแบ่งเขตการปกครองออกเป็น 12 ตำบล 74 หมู่บ้าน ได้แก่
การปกครองส่วนท้องถิ่น
ท้องที่อำเภอหนองจิกประกอบด้วยองค์กรปกครองส่วนท้องถิ่น 13 แห่ง ได้แก่
เดอะสตาร์ ค้นฟ้าคว้าดาว ปี 2
เดอะสตาร์ ค้นฟ้าคว้าดาว ปี 2 เป็นการแข่งขันเดอะสตาร์ ค้นฟ้าคว้าดาว ปี 2 จัดขึ้นในปี พ.ศ. 2547 โดยผู้ชนะเลิศคือ เอ็ม - อรรถพล ประกอบของ
ลำดับการเรียก 8 คนสุดท้าย
เรียงตามลำดับที่กรรมการเรียกชื่อ
ตารางสรุปผลการแข่งขัน
รายละเอียดของการแข่งขันแต่ละรอบ และมีคะแนน 100 เสียงในห้องส่ง ดังนี้ {|class="wikitable" width="70%
ลำดับการเรียกชื่อของ 8 ผู้เข้ารอบสุดท้าย
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
เพลงแนะนำตัวที่ 8 คนสุดท้ายบันทึกเสียงไว้
คอนเสิร์ตเปิดตัว 8 คนสุดท้าย
สัปดาห์แรกของการถ่ายทอดสดรายการเดอะสตาร์ (4 กันยายน พ.ศ. 2547) มีรายละเอียดดังนี้
สัปดาห์ที่ 1
'''คอนเสิร์ต 11 กันยายน พ.ศ. 2547'''
ในสัปดาห์ที่ 1 เป็นการแข่งขันในรอบเพลงช้า มีรายละเอียดดังนี้
'''วันประกาศผล 12 กันยายน พ.ศ. 2547'''
คอนเสิร์ต 18 กันยายน พ.ศ. 2547
ในสัปดาห์ที่ 2 เป็นการแข่งขันในรอบเพลงเร็ว มีรายละเอียดึดังนี้ หมายเหตุ: ตารางพื้นสีเหลือง หมายถึง 2 อันดับสุดท้าย (รวมกันได้ 22.18%) จึงไม่สามารถเปิดเผยคะแนนได้
หมายเหตุ2 : คะแนน 100 เสียงในรอบนี้รวมกันได้ 96 คะแนน เนื่องจากมีบัตรเสีย 4ใบ
คอนเสิร์ต 2 ตุลาคม พ.ศ. 2547
ในสัปดาห์ที่ 4 เป็นการแข่งขันในรอบเพลงร็อก มีรายละเอียดดังนี้ หมายเหตุ: หมายถึง 2 อันดับสุดท้าย (รวมกันได้ 31.25%) จึงไม่สามารถเปิดเผยคะแนนได้
วันประกาศผล 3 ตุลาคม พ.ศ. 2547
ในวันประกาศผล ได้มีการทบทวนคะแนนจาก 100 เสียงในห้องส่งและมีพูดคุยกับกรรมการให้วิเคราะห์เรื่องการได้ไปต่อหรือไม่ได้ไปต่อ น่าจะเป็นเพราะเหตุผลใด และมีการร้องเพลงร่วมกันในเพลง รักแล้วรักเลย หลังจากนั้น พิธีกรประกาศรายชื่อผู้ที่ได้ไปต่อทีละคนโดยไม่เรียงลำดับคะแนน ยกเว้น 2 อันดับสุดท้ายของสัปดาห์ ได้แก่ ใบเตย-พิมพรรณ จันทร์อุดม โดยผู้ที่ไม่ได้ไปต่อในสัปดาห์นี้คือ ใบเตย-พิมพรรณ จันทร์อุดม ซึ่งอำลาด้วยเพลง ขอให้เหมือนเดิม
สัปดาห์ที่ 5
ในสัปดาห์ที่ 5 เป็นการแข่งขันในหัวข้อ "เพลงคู่กับศิลปินจีเอ็มเอ็ม แกรมมี่" และ "เพลง Acoustic มีรายละเอียดดังนี้
วันประกาศผล 10 ตุลาคม พ.ศ. 2547
ในวันประกาศผล ได้มีการทบทวนคะแนนจาก 100 เสียงในห้องส่งและมีพูดคุยกับกรรมการให้วิเคราะห์เรื่องการได้ไปต่อหรือไม่ได้ไปต่อ น่าจะเป็นเพราะเหตุผลใด และมีการร้องเพลงร่วมกันในเพลง ลึกสุดใจ หลังจากนั้น พิธีกรประกาศรายชื่อผู้ที่ได้ไปต่อทีละคนโดยไม่เรียงลำดับคะแนน ยกเว้น 2 อันดับสุดท้ายของสัปดาห์ ได้แก่ เอิร์น-สุรัตน์ติกานต์ พรรคเจริญ โดยผู้ที่ไม่ได้ไปต่อในสัปดาห์นี้คือ เอิร์น-สุรัตน์ติกานต์ พรรคเจริญ ซึ่งอำลาด้วยเพลง สิ่งสำคัญ
สัปดาห์ที่ 6
ในสัปดาห์ที่ 6 เป็นการแข่งขันในหัวข้อ "มินิคอนเสิร์ตความยาว 20 นาที" มีรายละเอียดดังนี้
วันประกาศผล 17 ตุลาคม พ.ศ. 2547
ในวันประกาศผล ได้มีการทบทวนคะแนนจาก 100 เสียงในห้องส่งและมีพูดคุยกับกรรมการให้วิเคราะห์เรื่องการได้ไปต่อหรือไม่ได้ไปต่อ น่าจะเป็นเพราะเหตุผลใด และมีการร้องเพลงร่วมกันในเพลง ชีวิตลิขิตเอง หลังจากนั้น พิธีกรประกาศรายชื่อผู้ที่ได้ไปต่อสองคนสุดท้าย คือ เอ็ม-อรรถพล ประกอบของ กับ นิค-รณวีร์ เสรีรัตน์ ซึ่งมีคะแนนรวมเป็นอันดับที่ 1 ในสัปดาห์นี้ ทำให้เหลือ 2 คนบนเวทีคือ พีท-พล นพวิชัย โดยผู้ที่ไม่ได้ไปต่อเป็นคนสุดท้ายของฤดูกาลนี้ คือ พีท-พล นพวิชัย อำลาไปในเพลงล้านใจ
สัปดาห์ที่ 7
ในสัปดาห์ที่ 7 เป็นการแข่งขันในหัวข้อ "มินิคอนเสิร์ตความยาว 30 นาที" มีรายละเอียดดังนี้
รางวัลที่ได้รับ
8 คนสุดท้าย ของ The Star ค้นฟ้าคว้าดาว ซีซั่น 2 ได้มีชื่อเข้าชิงรางวัล ท็อปอวอร์ด 2004 ในสาขา ศิลปินกลุ่มยอดเยี่ยม ซึ่งเป็นผลงานจากอัลบั้มชุด Your Stars Your Songs นับเป็น The Star เพียงซีซั่นเดียว ที่ได้เข้าชิงรางวัลในฐานะศิลปินกลุ่มยอดเยี่ยม และถือเป็นซีซั่นที่ประสบความสำเร็จสูงสุดในรอบ 1 ทศวรรษ ของรายการ The Star ค้นฟ้าคว้าดาว
เลี่ยน
เลี่ยน อยู่ในวงศ์ Meliaceae เป็นไม้ยืนต้นขนาดกลาง ใบประกอบ ท้องใบสีเข้มกว่าหลังใบ ดอกขนาดเล็ก กลีบเรียวยาวสีม่วง ดอกช่อ ผลกลมขนาดเท่าลูกสะเดา เปลือกต้น ดอกและผล ถ้ารับประทานเข้าไปทำให้ท้องร่วง อาเจียน กระเพาะอาหารอักเสบ ชัก เป็นอัมพาตได้โดยเฉพาะในเด็ก
การใช้งาน
การใช้งานหลักของพืชชนิดนี้คือการป่าไม้ มีความหนาแน่นปานกลาง สีเป็นสีน้ำตาลอ่อนจนถึงแดงเข้ม ซึ่งมักจะสับสนกับเนื้อไม้ของสัก (Tectona grandis) แต่เมื่อเทียบกับมะฮอกกานี เนื้อไม้ของเลี่ยนทำให้แห้งง่าย ไม่มีการห่อตัวของเนื้อไม้ ทนทานต่อเชื้อรา ใบไม่มีรสขมเท่าสะเดา
เมล็ดแข็ง มีห้าแฉก ใช้ทำลูกประคำหรือลูกปัด กิ่งที่ตัดออกไปและมีผลติดอยู่ใช้ประดับตกแต่งสถานที่ นกฮัมมิงเบิร์ดบางชนิด เช่น Amazilia lactea Chlorostilbon lucidus และ Phaethornis pretrei ช่วยผสมเกสรของพืชชนิดนี้ ในเคนยาปลูกเป็นพืชอาหารสัตว์ นำใบให้สัตว์เลี้ยงจำพวกวัวกินเพื่อเพิ่มคุณภาพน้ำนม
ความเป็นพิษ
ผลเป็นพิษต่อมนุษย์เมื่อรับประทานในปริมาณหนึ่ง แต่เป็นพิษของมันไม่เป็นอันตรายกับนก นกจึงกินผลและช่วยกระจายเมล็ดได้ สารพิษนั้นเป็นพิษต่อระบบประสาทและเรซินที่ไม่ได้จำแนกชนิด ส่วนใหญ่พบในผล อาการจะเกิดขึ้นภายในไม่กี่ชั่วโมงหลังการย่อย อาการได้แก่ กระหายน้ำ อาเจียน ท้องผูกหรือท้องเสีย อุจจาระเป็นเลือด ปวดท้อง หายใจขัด หัวใจหยุดเต้น เสียชีวิตภายใน 24 ชั่วโมง มีสารเคมีที่คล้ายอาซาดิเรซติน ซึ่งเป็นสารหลักในน้ำมันสะเดา สารเหล่านี้อาจทำให้เนื้อไม้และเมล็ดทนทานต่อศัตรูพืช ใบใช้เป็นสารกำจัดแมลง มักจะไม่รับประทานเพราะเป็นพิษ สารละลายเจือจางของใบเคยใช้เป็นยาทำให้มดลูกคลายตัว
พืชรุกราน
พืชชนิดนี้เป็นพืชรุกรานในบางรัฐของสหรัฐอเมริกา นอกจากปัญหาเรื่องความเป็นพิษแล้ว พืชนี้เป็นประโยชน์ในการให้ร่มเงาในสหรัฐ
ฟุตบอลโลก 2018 รอบคัดเลือก โซนยุโรป – กลุ่ม ไอ
การแข่งขัน ฟุตบอลโลก 2018 รอบคัดเลือก โซนยุโรป กลุ่ม ไอ เป็นหนึ่งในเก้า กลุ่มจากโซนยุโรป สำหรับ ฟุตบอลโลก 2018 รอบคัดเลือก. กลุ่มนี้ประกอบไปด้วยหกทีม: โครเอเชีย, ไอซ์แลนด์, ยูเครน, ตุรกี, ฟินแลนด์, และ คอซอวอ.
การจับสลากแบ่งสายสำหรับรอบแรก (รอบแบ่งกลุ่ม) จะได้จัดขึ้นเป็นส่วนหนึ่งของพิธีการจับสลากแบ่งสายฟุตบอลโลก 2018 เมื่อวันที่ 25 กรกฎาคม พ.ศ. 2558 (ค.ศ. 2015), เริ่มต้นที่เวลา 18:00 MSK (UTC+3), ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, ประเทศรัสเซีย. คอซอวอได้ถูกเพิ่มอยู่ในกลุ่มหลังการจับสลาก, หลังจากที่กลายมาเป็นสมาชิกฟีฟ่าร่วมกันกับ ยิบรอลตาร์ ในเดือนพฤษภาคม 2559, และยูฟ่าได้ตัดสินใจที่จะไม่ใส่ชื่อคอซอวออยู่ในกลุ่ม เอช ด้วยกันกับบอสเนีย และ เฮอร์เซโกวีนา สำหรับเหตุผลด้านความปลอดภัย.
แมตช์
รายชื่อโปรแกรมการแข่งขันตามลำดับที่จะเข้ารวมกับคอซอวอได้รับการยืนยันโดยยูฟ่าเมื่อวันที่ 26 กรกฎาคม พ.ศ. 2558 (ค.ศ. 2015), ตามแต่ละวันขึ่นอยู่กับการจับสลาก. เวลานั้นเป็น CET/CEST, ตามที่ระบุไว้โดยยูฟ่า (เวลาท้องถิ่นอยู่ในวงเล็บ).
อันดับดาวซัลโว
การแข่งขันทั้งหมดมี 70 ประตูที่ทำได้ใน 30 นัด, สำหรับค่าเฉลี่ย ประตูต่อนัด.
เลขควอนตัมโมเมนตัมเชิงมุม
โมเมนตัมเชิงมุม (L) ของอิเล็กตรอนในอะตอม มีความสัมพันธ์กับเลขควอนตัมโมเมนตัมเชิงมุม (ℓ) ดังสมการ
โดยที่
ħ คือ ค่าคงตัวของพลังค์แบบลดค่า
\Psi คือ ฟังก์ชันคลื่นของอิเล็กตรอน
เลขควอนตัมโมเมนตัมเชิงมุม บอกให้ทราบถึงจำนวนและชนิดของระดับพลังงานย่อย (subshell) ทำให้ทราบว่ามีจำนวนออร์บิทัลเท่าใด และเมื่อทราบจำนวนออร์บิทัลจะทราบว่าแต่ละออร์บิทัลทำมุมกันเท่าใด จึงทราบว่ารูปร่างของกลุ่มออร์บิทัลเป็นแบบใด ค่า ℓ ขึ้นกับเลขควอนตัมหลัก (n) มีค่าเป็นจำนวนเต็มบวกเสมอ (ℓ = 0, 1, 2, … ถึง n-1)
ตัวอักษรภาษาอังกฤษ s, p, d, f ที่เป็นชื่อออร์บิทัล มาจากการสังเกตเส้นสเปกตรัม ซึ่งบางเส้นคมชัด (shape) บางเส้นเข้มจึงน่าจะเป็นเส้นหลัก (principle) บางเส้นพร่า (diffuse) บางเส้นพบบ่อย ๆ หรือพบได้ง่าย (fundamental) ต่อมาจึงเรียงตามตัวอักษรเพื่อให้ง่ายต่อการจดจำ อักษรตัวถัดจาก f คือ g ดังนั้นถ้าในอนาคตเราพบธาตุในออร์บิทัลใหม่ก็จะให้ชื่อต่อจาก f คือ g, h, I, j, ….
Pseudidmonea
Pseudidmonea เป็นสกุลของไบรโอซัวที่อยู่ในวงศ์ Pseudidmoneidae.
สปีชีส์ของสกุลนี้พบได้ใน ซีกโลกใต้
สปีชีส์ในสกุล ได้แก่:
Romancheinidae
Romancheinidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
จักรพรรดินีจิโต
จักรพรรดินีจิโต(持統天皇 จิโต-เทนโน, พ.ศ. 1188 - 13 มกราคม พ.ศ. 1246) เป็นสมเด็จพระจักรพรรดินีนาถแห่งญี่ปุ่นพระองค์ที่ 41 อันเนื่องมาจากการสืบราชสันตติวงศ์ตามโบราณราชประเพณี จักรพรรดินีจิโตครองราชย์ตั้งแต่ปีพ.ศ. 1229 จนกระทั่งพ.ศ. 1240 เป็นระยะเวลา 11 ปี
ในประวัติศาสตร์ญี่ปุ่น จักรพรรดินีจิโตเป็นสตรีองค์ที่สามในแปดพระองค์ที่มีบทบาทในฐานะสมเด็จพระจักรพรรดินีนาถ จักรพรรดินีนาถ 2 พระองค์ก่อนรัชสมัยของพระนางคือ จักรพรรดินีซุอิโกะและจักรพรรดินีโคเงียวกุหรืออีกพระนามหนึ่งคือ จักรพรรดินีเซอิเม จักรพรรดินีนาถอีก 5 พระองค์หลังรัชสมัยของพระนางได้แก่ จักรพรรดินีเก็มเม, จักรพรรดินีเก็นโช, จักรพรรดินีโคเก็งหรืออีกพระนามหนึ่งคือ จักรพรรดินีโชโตะกุ, จักรพรรดินีเมโช และจักรพรรดินีโกะ-ซะกุระมะชิ
เรื่องราชประเพณี
จักรพรรดินีจิโตเป็นพระราชธิดาในสมเด็จพระจักรพรรดิเท็นจิ พระราชมารดาของพระนางคือ โซงะ โนะ โอจิ-โนะ-อิระสึเมะ ซึ่งเป็นธิดาของขุนนางที่มีชื่อว่า โอโอมิ โซงะ โนะ ยะมะดะ-โนะ อิชิกะวะ มาโระ พระนางเป็นพระมเหสีในสมเด็จพระจักรพรรดิเท็มมุ ผู้เป็นพระอนุชาในจักรพรรดิเท็นจิ พระบิดาของพระนาง หรือในทางเดียวกัน พระนางอภิเษกสมรสกับพระปิตุลาแท้ๆและทสืบราชสมบัติต่อจากพระสวามี
พระนามเดิมของจักรพรรดินีจิโตคือ เจ้าหญิงอุโน-โนะ-ซะระระ หรือ อุโน-โนะ-ซะซะระ(鸕野讚良) หรือ เจ้าหญิงอุโนะ
เหตุการณ์ในรัชสมัยของจักรพรรดินีจิโต
จักรพรรดินีจิโตต้องรับผิดชอบในการบริหารราชกิจทั้งหมดหลังจากการสวรรคตของจักรพรรดิเท็มมุ พระสวามี และมีศักดิ์เป็นพระปิตุลาของพระนางด้วย พระนางครองราชบัลลังก์ในปีพ.ศ. 1230 เพื่อที่จะแน่นอนพระทัยในสิทธิการสืบราชสมบัติของเจ้าชายคุซะคะเบะ พระโอรส ตลอดรัชสมัยนี้ จักรพรรดินีจิโตว่าราชการจากพระราชวังฟุจิวะระในยะมะโตะ
เจ้าชายคุซะคะเบะได้รับการสถาปนาเป็นมกุฎราชกุมารเพื่อครองราชบัลลังก์สืบต่อจากจักรพรรดินีจิโต แต่เจ้าชายกลับสิ้นพระชนม์ขณะมีพระชนมายุ 28 พรรษา เจ้าชายคะรุ-โนะ-โอะ พระโอรสของเจ้าชายคุซะคะเบะได้รับการสถาปนาให้เป็นรัชทายาทสืบต่อจากจักรพรรดินีจิโต ผู้เป็นพระอัยยิกา และต่อมาเจ้าชายครองราชสมบัติเป็น สมเด็จพระจักรพรรดิมงมุ
จักรพรรดินีจิโตครองราชย์เป็นระยะเวลา 11 ปี ถึงแม้ว่ามีจักรพรรดินีนาถพระองค์อื่น 7 พระองค์ รัชทายาทของแต่ละพระองค์มักเลือกจากสายสันตติวงศ์ที่เป็นบุรุษ ที่ซึ่งยังเป็นที่ถกเถียงจากนักปราชญ์สายอนุรักษนิยมเกี่ยวกับสิทธิของสตรีในการสืบราชสันตติวงศ์ และที่ซึ่งประเพณีในการสืบสันตติวงศ์ต้องเป็นบุรุษเท่านั้นยังคงมีการรักษาไว้ดังเดิมในศตวรรษที่ 21 จักรพรรดินีเก็มเม ผู้ซึ่งทรงให้พระราชธิดาครองราชสมบัติสืบต่อในพระนามว่า จักรพรรดินีเก็นโช ยังคงเป็นที่ยกเว้นจากการถกเถียงเรื่องสิทธิของสตรีนี้
ในปีพ.ศ. 1240 จักรพรรดินีจิโตสละราชสมบัติแก่เจ้าชายคะรุ-โนะ-โอะ พระนัดดาองค์โปรด ให้ครองราชย์เป็น สมเด็จพระจักรพรรดิมมมุ และพระนางดำรงพระยศไดโจเท็นโน (มหาจักรพรรดิ) มีพระราชอำนาจในราชสำนักเหนือองค์จักรพรรดิ หลังจากเหตุการณ์ครั้งนี้ จักรพรรดิพระองค์ต่อ ๆ มาทรงกระทำเช่นเดียวกับพระนาง และดำรงพระอิศริยยศนี้หลังสละราชบัลลังก์
ปัจจุบันสถานที่ฝังพระบรมศพของจักรพรรดินีจิโตเป็นที่รู้จัก พระนางทรงได้รับการเคารพตามโบราณราชประเพณีที่ศาลเจ้าชินโตในเมืองนะระ